Source: http://lex.justice.md/index.php?action=view&view=doc&lang=1&id=311734
Timestamp: 2018-09-23 00:40:55+00:00

Document:
LPM837/1996
ID intern unic: 311734
LEGE Nr. 837
din 17.05.1996
cu privire la asociaţiile obşteşti
(pînă la republicarea din 02 octombrie 2007)
Publicat : 23.01.1997 în Monitorul Oficial Nr. 6 art Nr : 54 Data intrarii in vigoare : 23.01.1997
LP18-XVI din 15.02.08, MO55-56/18.03.08 art.182
LP178-XVI din 20.07.07, MO141-145/07.09.07 art.595
LP205-XVI din 28.07.05, MO126-128/23.09.05 art.613
LP154-XVI din 21.07.05, MO126-128/23.09.05 art.611
LP240 din 13.06.03, MO138/08.07.03 art.557
Prezenta lege reglementează relaţiile sociale legate de realizarea dreptului de asociere al persoanelor şi stabileşte principiile de constituire, înregistrare, desfăşurare şi încetare a activităţii asociaţiilor obşteşti.
[Preambulul modificat prin LP178-XVI din 20.07.07, MO141-145/07.09.07 art.595]
Articolul 1. Noţiunea de asociaţie obştească
(1) Asociaţia obştească este o organizaţie necomercială, independentă de autorităţile publice, constituită benevol de cel puţin două persoane fizice şi/sau juridice (asociaţii obşteşti), asociate prin comunitate de interese în vederea realizării, în condiţiile legii, a unor drepturi legitime.
(2) Asociaţii obşteşti se consideră asociaţiile pacifiste, de apărare şi de promovare a drepturilor omului, asociaţiile de femei, de veterani, de invalizi, de tineret şi de copii, societăţile ştiinţifice, tehnice, ecologiste, cultural-educative, sportive, uniunile de creaţie, comunităţile naţional-culturale, alte asociaţii ale persoanelor fizice şi/sau juridice (asociaţii obşteşti) legal constituite.
(3) Sub incidenţa prezentei legi nu cad partidele şi alte organizaţii social-politice, sindicatele, asociaţiile de patronat, organizaţiile religioase şi persoanele juridice create de acestea, organizaţiile create de autorităţile publice, organizaţiile cooperatiste şi alte organizaţii, modul de constituire şi funcţionare al cărora este prevăzut de legi speciale
[Art.1 în redacţia LP178-XVI din 20.07.07, MO141-145/07.09.07 art.595]
[Art.1 alin.(2) şi (3) modificate prin L583/30.07.99, MO118/28.10.99 art.558]
Articolul 2. Scopurile constituirii şi activităţii asociaţiilor obşteşti
(1) Asociaţiile obşteşti se constituie şi îşi desfăşoară activitatea în scopul realizării şi apărării drepturilor civile, economice, sociale, culturale, a altor drepturi şi libertăţi legitime; dezvoltării activismului social şi spiritului de iniţiativă al persoanelor, satisfacerii intereselor lor profesionale şi de amatori în domeniul creaţiei ştiinţifice, tehnice, artistice; ocrotirii sănătăţii populaţiei antrenării acesteia în activitatea filantropică, în practicarea sportului de masă şi a culturii fizice; desfăşurării activităţii de culturalizare a populaţiei; ocrotirii naturii, monumentelor de istorie şi cultură; educaţiei patriotice şi umanistice; extinderii contactelor internaţionale; consolidării păcii şi prieteniei între popoare; desfăşurării altor activităţi neinterzise de legislaţie.
[Art.2 al.1) modificat prin LP178-XVI din 20.07.07, MO141-145/07.09.07 art.595]
(2) Asociaţiile obşteşti e împart în asociaţii ce urmăresc beneficiul public şi asociaţii ce urmăresc beneficiul mutual.
(3) Asociaţii obşteşti ce urmăresc eneficiul public sînt asociaţiile al căror obiect de activitate este în exclusivitate apărarea drepturilor omului, învăţămîntul, dobîndirea şi propagarea cunoştinţelor ocrotirea sănătăţii, asistenţa socială, cultura, arta, sportul de amatori, lichidarea efectelor calamităţilor naturale, protecţia mediului înconjurător şi alte domenii cu caracter social-util.
(4) Asociaţiile obşteşti ce urmăresc beneficiul mutual se constituie în vederea satisfacerii intereselor particulare şi corporative ale membrilor acestor asociaţii.
(5) Asociaţiile obşteşti pot contribui, prin activitatea lor, la realizarea de către autorităţile publice a scopurilor şi sarcinilor de importanţă şi utilitate publice.
Articolul 3. Principiile de constituire şi de activitate ale asociaţiilor obşteşti
(1) Asociaţiile obşteşti sînt egale în faţa legii şi îşi desfăşoară activitatea conform programelor şi statutelor lor, în conformitate cu Constituţia şi cu legislaţia Republicii Moldova.
(2) Asociaţiile obşteşti se constituie şi îşi desfăşoară activitatea pe principiile liberului consimţămînt, autonomiei, autogestiunii, egalităţii în drepturi a tuturor membrilor. Activitatea asociaţiilor obşteşti trebuie să aibă un caracter transparent, informaţia cu privire la documentele de constituire şi cele programatice fiind accesibilă tuturor. Asociaţiile obşteşti sînt libere să-şi stabilească structura internă, să-şi aleagă scopurile, formele şi metodele de activitate.
(3) Participarea persoanei la activitatea asociaţiei obşteşti nu poate servi drept temei pentru limitarea drepturilor acestuia sau pentru acordarea de către stat a cărorva înlesniri şi privilegii, precum şi drept condiţie pentru încadrarea sau drept cauză pentru neîncadrarea într-o funcţie publică, cu excepţia temeiurilor prevăzute la art.4 alin.
(4) Activitatea asociaţiilor obşteşti bazată pe principiul supunerii necondiţionate a membrilor asociaţiei conducerii acesteia se interzice.
[Art.3 modificat LP178-XVI din 20.07.07, MO141-145/07.09.07 art.595]
Articolul 4. Restricţii la constituirea şi activitatea asociaţiilor obşteşti
(1) Nu se admite constituirea şi esfăşurarea activităţii asociaţiilor obşteşti care îşi propun drept scop sau îşi aleg drept mod de acţiune schimbarea prin violenţă a regimului constituţional, subminarea integrităţii teritoriale a Republ icii Moldova, propaganda războiului, violenţei şi a cruzimii, aţîţarea urii sociale, rasiale, naţionale sau religioase, alte fapte pasibile de pedeapsă în conformitate cu legislaţia. Stipularea în statutul asociaţiei obşteşti a clauzelor privind apărarea principiilor echităţii sociale nu poate fi considerată drept aţîţare a urii sociale.
(2) Se interzice constituirea asociaţiilor obşteşti paramilitare şi a formaţiunilor armate.
(3) Se interzice constituirea şi desfăşurarea activităţii asociaţiilor obşteşti care atentează la drepturile şi interesele legitime ale persoanelor, la sănătatea oamenilor şi la morala publică.
[Art.4 al.3) modificat LP178-XVI din 20.07.07, MO141-145/07.09.07 art.595]
(4) Funcţionarii publici în obligaţiile de serviciu ale cărora intră înregistrarea asociaţiilor obşteşti şi controlul asupra activităţii lor nu pot fi fondatori ai asociaţiilor obşteşti. Fondatori ai asociaţiilor obşteşti şi membri ai organelor lor de conducere, executive, de control şi revizie nu pot fi membrii Guvernului şi funcţionarii publici în obligaţiile de serviciu ale cărora intră promovarea politicii de stat în domeniile prioritare, conform statutelor, pentru aceste asociaţii obşteşti. Prin lege pot fi stabilite şi alte restricţii la constituirea anumitelor tipuri de asociaţii obşteşti şi la intrarea în aceste asociaţii a unor categorii concrete de funcţionari publici.
[Art.4 alin.(4) modificat prin L583/30.07.99, MO118/28.10.99 art.558]
[Art.(5-6) excluse prin LP178-XVI din 20.07.07, MO141-145/07.09.07 art.595]
Articolul 7. Asociaţia obştească
(1) Asociaţia obştească este constituită pe baza consemnării calităţii de membru, pentru desfăşurarea în comun a activităţii în vederea realizării scopurilor statutare ale persoanelor asociate şi apărării intereselor lor comune.
(2) Organul suprem de conducere al asociaţiei obşteşti este congresul (conferinţa) sau adunarea generală. Organul de conducere permanent al asociaţiei obşteşti este un organ colegial, eligibil, subordonat congresului (conferinţei) sau adunării generale, care după înregistrarea asociaţiei obşteşti exercită drepturile persoanei juridice în numele asociaţiei obşteşti şi îndeplineşte obligaţiile acesteia în conformitate cu statutul.
[Art.7 modificat prin LP178-XVI din 20.07.07, MO141-145/07.09.07 art.595]
[Art.8 exclus prin LP178-XVI din 20.07.07, MO141-145/07.09.07 art.595]
Articolul 9. Uniunile de asociaţii obşteşti
Asociaţiile obşteşti au dreptul să creeze pe baza liberului consimţămînt, în temeiul contractului de constituire, uniuni de asociaţii obşteşti, înfiinţînd astfel o nouă persoană juridică. Modul de organizare şi încetare a activităţii uniu nilor de asociaţii obşteşti este stabilit de prezenta lege.
Articolul 10. Apărarea dreptului de asociere al persoanelor.
Protecţia juridică a asociaţiilor obşteşti
1) Dreptul de asociere al persoanelor este apărat în cadrul supravegherii de stat asupra respectării legalităţii, pe cale judiciară sau administrativă. Din iniţiativa persoanelor, acţiunile organelor şi organizaţiilor de stat, ale persoanelor cu funcţii de răspundere care creează dificultăţi la constituirea asociaţiilor obşteşti şi desfăşurarea activităţii lor legitime pot fi reclamate în justiţie sau petiţionate.
(2) Apărarea judiciară sau administrativă poate avea ca urmare restabilirea dreptului violat, curmarea acţiunilor organelor şi organizaţiilor de stat, ale persoanelor cu funcţii de răspundere care creează dificultăţi la exercitarea dreptului de asociere al persoanelor repararea prejudiciului cauzat prin violarea acestui drept.
(3) Statul garantează asociaţiilor obşteşti apărarea drepturilor şi intereselor lor legitime.
(4) Problemele ce aduc atingere intereselor asociaţiilor obşteşti se soluţionează, în cazurile prevăzute de legislaţie, de organele de stat, cu participarea reprezentanţilor asociaţiilor respective sau de comun acord cu aceştia.
(5) Apărarea drepturilor şi intereselor legitime ale asociaţiilor obşteşti, precum şi a intereselor de importanţă publică, se realizează pe cale judiciară, dacă legislaţia nu prevede altfel.
(6) Amestecul neîntemeiat al organelor şi organizaţiilor de stat, al persoanelor cu funcţii de răspundere în activitatea asociaţiilor obşteşti, precum şi amestecul asociaţiilor obşteşti în activitatea organelor şi organizaţiilor de stat, a persoanelor cu funcţii de răspundere nu se admite, cu excepţia cazurilor expres prevăzute de legislaţie.
(7) Lucrătorii aparatului asociaţiilor obşteşti cad sub incidenţa legislaţiei muncii, precum şi a legislaţiei cu privire la asistenţa socială şi la asigurarea socială. Asistenţa socială şi asigurarea socială a lucrătorilor din aparatul asociaţiilor obşteşti - cetăţeni străini -, care nu-şi au domiciliul în Republica Moldova, se efectuează în modul prevăzut de Legea cu privire la concesiuni.
[Art.10) modificat prin LP178-XVI din 20.07.07, MO141-145/07.09.07 art.595]
Articolul 11. Relaţiile dintre stat şi asociaţiile obşteşti.
Sprijinul acordat de stat asociaţiilor obşteşti
(1) Statul poate să acorde sprijin asociaţiilor obşteşti prin finanţarea cu destinaţie specială, la cererea acestora, a unor programe sociale, ştiinţifice şi culturale, prin încheierea unor contracte pentru executare de lucrări şi prestare de servicii, precum şi prin plasarea, pe bază de concurs, a unor comenzi sociale de realizare a diferitelor programe de stat unui număr nelimitat de asociaţii obşteşti. Statul contribuie la desfăşurarea activităţii asociaţiilor obşteşti ce urmăresc beneficiul public, colaborînd cu acestea şi promovînd faţă de ele o politică fiscală preferenţială. În relaţiile cu asociaţiile obşteşti care desfăşoară activitate în acelaşi domeniu, organele de stat nu trebuie să acorde preferinţe nici uneia din ele.
(2) Asociaţiile obşteşti ce urmăresc beneficiul public pot fi scutite parţial sau integral de plata unor impozite în conformitate cu legislaţia fiscală şi cu prezenta lege. Arendarea de către asociaţiile obşteşti ce urmăresc beneficiul public a încăperilor şi clădirilor proprietate publică se face în condiţii preferenţiale, în modul stabilit de Guvern. Scutirea asociaţiilor obşteşti de impozite şi acordarea, cu titlu individual, a altor înlesniri şi privilegii nu se admite.
(3) Asociaţiile obşteşti de tineret şi de copii beneficiază de sprijinul material şi financiar al statului. Statul acordă organizaţiilor de copii dreptul de a folosi gratuit sau în condiţii preferenţiale încăperile şcolilor, liceelor, colegiilor şi instituţiilor extraşcolare, căminele culturale, palatele şi casele de cultură, amenajările sportive.
(4) Asociaţiile obşteşti şi persoanele lor juridice care, în perioada alegerilor autorităţilor publice, desfăşoară agitaţie pro sau contra partidelor politice, organizaţiilor social-politice, blocurilor şi candidaţilor aparte sînt private de dreptul la sprijin financiar de stat cu destinaţie specială, la impunere, finanţare şi creditare preferenţială. Mijloacele financiare primite de ele în conformitate cu programele speciale de stat, în calitate de granturi şi subvenţii urmează să fie restituite la bugetul de stat, în temeiul hotărîrii judecătoreşti, în conformitate cu legislaţia. Organele de conducere ale asociaţiei obşteşti, în numele căreia membrii asociaţiei sau alte persoane au desfăşurat agitaţie preelectorală fără ştirea şi asentimentul acestor organe, urmează să declare, fără întîrziere, neparticiparea asociaţiei pe care o conduc la aceste acţiuni, iar organul de informare în masă, prin al cărui intermediu s-a făcut agitaţie, este obligat să difuzeze în cel mai scurt timp dezminţirea. Persoanele care acţionează în numele asociaţiei obşteşti fără sancţiunea organelor de conducere poartă răspundere în conformitate cu legislaţia.
(5) Asociaţiile obşteşti şi persoanele lor juridice nu au dreptul să utilizeze mijloacele băneşti şi valorile materiale, primite de la persoane fizice şi juridice străine , pentru susţinerea partidelor politice, autohtone, precum şi de la stat, organizaţiilor social-politice, blocurilor şi candidaţilor aparte în cadrul alegerilor autorităţilor publice. Încălcarea acestor restricţii se pedepseşte conform legislaţiei în vigoare. Mijloacele băneşti şi valorile materiale utilizate în scopurile menţionate urmează să fie expropriate, cu titlu gratuit, în venitul bugetului de stat, în temeiul hotărîrii judecătoreşti.
[Art.11 al.(4-5) modificate prin LP178-XVI din 20.07.07, MO141-145/07.09.07 art.595]
Articolul 12. Categoriile de asociaţii obşteşti
(1) Pe teritoriul Republicii Moldova se constituie şi îşi desfăşoară activitatea asociaţii obşteşti: republicane, locale şi internaţionale.
(2) Se consideră asociaţie obştească republicană, asociaţia obştească a cărei activitate, în conformitate cu scopurile şi sarcinile statutare, se extinde asupra întregului teritoriu al Republicii Moldova sau asupra majorităţii raioanelor, oraşelor şi municipiilor ei ori care are fondatori sau structuri organizatorice în aceste unităţi administrativ-teritoriale.
(3) Se consideră asociaţie obştească locală, asociaţia obştească a cărei activitate se extinde asupra teritoriului unei sau al cîtorva unităţi administrativ-teritoriale.
(4) Se consideră asociaţie obştească internaţională, asociaţia obştească a cărei activitate se extinde asupra teritoriului unui sau al cîtorva raioane, oraşe şi municipii ale Republicii Moldova sau asupra întregului ei teritoriu, precum şi asupra teritoriului unui sau al cîtorva state străine, şi care are sau intenţionează să aibă, conform statutului, structuri organizatorice peste hotare. Se consideră filiale (secţii, reprezentanţe) ale asociaţiilor obşteşti internaţionale, asociaţiile obşteşti (neguvernamentale, nonprofit) constituite în conformitate cu legislaţia Republicii Moldova, care în propriile statute sînt consacrate ca filiale (secţii, reprezentanţe) ale asociaţiilor obşteşti internaţionale respective şi consfinţesc doc umentar supremaţia statutelor asociaţiilor internaţionale. În cazul în care asociaţia obştească internaţională a cărei filială (secţie, reprezentanţă) se înregistrează în Republica Moldova nu are statut, drept temei pentru acordarea statutului de filială (secţie, reprezentanţă) serveşte adresarea în scris a organului de conducere al asociaţiei obşteşti internaţionale respective către organul de înregistrare din Republica Moldova.
Articolul 13. Legislaţia cu privire la asociaţiile obşteşti
(1) Legislaţia cu privire la asociaţiile obşteşti se constituie din prezenta lege şi din alte acte legislative.
(2) Uniunile internaţionale de asociaţii obşteşti se constituie, îşi desfăşoară şi îşi încetează activitatea pe teritoriul Republicii Moldova în modul prevăzut de prezenta lege pentru asociaţiile obşteşti.
(3) Filialele, secţiile, reprezentanţele şi alte structuri organizatorice ale asociaţiilor obşteşti străine (neguvernamentale, nonprofit) se constituie, îşi desfăşoară şi îşi încetează activitatea pe teritoriul Republicii Moldova în conformitate cu prezenta lege şi cu alte acte legislative.
(4) Activitatea filantropică şi de sponsorizare în sfera de activitate a asociaţiilor obşteşti se reglementează de Legea cu privire la filantropie şi sponsorizare şi de legislaţia fiscală.
(5) Actele subordonate legii, care reglementează modul de realizare a dreptului de asociere al persoanelor şi stabilesc statutul unor tipuri distincte de asociaţii, în partea în care contravin prevederilor prezentei legi, nu au putere juridică.
[Art.13 al.5) modificat prin LP178-XVI din 20.07.07, MO141-145/07.09.07 art.595]
CONSTITUIREA ASOCIAŢIILOR OBŞTEŞTI
Articolul 14. Constituirea asociaţiilor obşteşti
(1) Asociaţiile obşteşti se constituie din iniţiativa fondatorilor care pot fi persoane fizice - cetăţeni cu capacitate de exerciţiu deplină, şi persoane juridice - asociaţii obşteşti.
(3) Fondatori ai asociaţiilor obşteşti de tineret şi de copii pot fi persoanele fizice cu capacitatea de exerciţiu deplină sau asociaţiile obşteşti prevăzute la alin.(1) din prezentul articol.
(5) Autorităţile publice nu pot fi fondatori, membri ai asociaţiilor obşteşti.
(6) Cetăţenii străini şi apatrizii domiciliaţi în Republica Moldova pot fonda asociaţii obşteşti pe aceleaşi baze ca şi cetăţenii Republicii Moldova, dacă legislaţia cu privire la tipurile distincte de asociaţii obşteşti nu prevede altfel.
(7) La constituirea asociaţiilor obşteşti, fondatorii devin de drept membri ai acestora, titulari ai drepturilor şi obligaţiilor respective, stabilite prin statutele asociaţiilor obşteşti.
(8) Decizia de constituire a asociaţiei obşteşti se adoptă la congresul (conferinţa) sau adunarea generală a iniţiatorilor constituirii asociaţiei, concomitent cu aprobarea statutului, alegerea organelor de conducere, de control şi revizie şi desemnarea persoanei (persoanelor) învestite să reprezinte asociaţia în procesul înregistrării.
[Art.14 modificat prin LP178-XVI din 20.07.07, MO141-145/07.09.07 art.595]
Articolul 15. Membrii asociaţiilor obşteşti
(1) Membri ai asociaţiilor obşteşti pot fi cetăţeni ai Republicii Moldova, cetăţeni străini şi apatrizi, dacă legislaţia cu privire la tipurile distincte de asociaţii obşteşti nu prevede altfel.
(2) În asociaţiile obşteşti, calitatea de membru este consemnată.
(3) Membri ai asociaţiei obşteşti sînt persoanele fizice şi juridice (asociaţii obşteşti) interesate în realizarea scopurilor şi sarcinilor asociaţiei respective, care dobîndesc calitatea de membru prin depunerea unei cereri individuale sau prin întocmirea unui alt document.
(5) Membri ai asociaţiilor obşteşti pot fi persoanele fizice cu capacitatea de exerciţiu deplină.
(6) Membri ai asociaţiilor obşteşti de tineret pot fi persoanele care au atins vîrsta de 14 ani.
(7) Membri ai asociaţiilor obşteşti de copii pot fi persoanele care au atins vîrsta de 10 ani.
(8) Asociaţiile obşteşti pot intra, cu drepturi de membru, în componenţa altor asociaţii obşteşti, dacă astfel este prevăzut de statutele asociaţiilor.
(9) Membrii asociaţiei obşteşti participă la activitatea asociaţiei pe principii de egalitate şi în conformitate cu bunele principii ale democraţiei.
[Art.15 modificat prin LP178-XVI din 20.07.07, MO141-145/07.09.07 art.595]
Articolul 16. Conducătorii asociaţiilor obşteşti
(1) Conducători ai asociaţiilor obşteşti, precum şi membri ai organelor de control şi revizie ale asociaţiilor obşteşti pot fi persoanele fizice cu capacitatea de exerciţiu deplină, domiciliate în Republica Moldova.
(2) Membrii organelor de conducere ale asociaţiilor obşteşti nu pot fi concomitent şi membri ai organelor de control şi revizie.
Articolul 17. Denumirea şi simbolica asociaţiei obşteşti
(1) Asociaţia obştească participă la raporturile juridice numai sub denumirea proprie, indicată în actul de constituire şi înregistrată în modul stabilit.
(2) Denumirea asociaţiei obşteşti trebuie să includă forma sa juridică de organizare, scrisă în limba de stat.
(3) Asociaţia obştească nu poate folosi în denumirea sa cuvinte sau abrevieri care ar induce în eroare cu privire la forma sa juridică de organizare.
(4) Denumirea, steagurile, emblemele, fanioanele şi alte simboluri ale asociaţiei obşteşti, dacă acestea există, trebuie să difere de denumirea şi simbolica altor persoane juridice deja înregistrate, inclusiv ale acelora care, în conformitate cu prevederile art.40 alin.(4), au fost dizolvate prin hotărîre judecătorească şi şi-au încetat activitatea.
(5) Simbolica asociaţiei obşteşti nu trebuie să coincidă cu simbolica de stat a Republicii Moldova sau a unor state străine, nici cu cea a organismelor internaţionale recunoscute. Folosirea stemei de stat pe ştampilele şi foile cu antet ale asociaţiilor obşteşti nu se admite.
(6) Denumirea şi simbolica asociaţiei obşteşti nu pot servi la propagarea scopurilor şi modurilor de acţiune indicate la art.4 alin.(1).
(7) Asociaţia obştească are dreptul să folosească în denumirea sa numele unei persoane fizice numai cu consimţămîntul acesteia, iar în caz de deces al persoanei respective, în temeiul unui testament autentificat de notar. Dacă nu există un testament, numele persoanei decedate poate fi folosit cu consimţămîntul comun al tuturor moştenitorilor.
(8) Simbolica asociaţiei obşteşti se aprobă de către organele de conducere ale acesteia în conformitate cu statutul asociaţiei şi se înregistrează de către organul de stat care înregistrează (a înregistrat) asociaţia obştească.
(9) Pentru înregistrarea simbolicii asociaţiei obşteşti se încasează o taxă de stat în mărime de 90 de lei, cu excepţia cazurilor în care simbolica este înregistrată concomitent cu statutul asociaţiei.
[Art.(16-17) în redacţia LP178-XVI din 20.07.07, MO141-145/07.09.07 art.595]
Articolul 171. Sediul asociaţiei obşteşti
(1) Asociaţia obştească dispune de un sediu, a cărui adresă este indicată în actele de constituire.
(2) Stabilirea şi schimbarea sediului asociaţiei obşteşti sînt opozabile părţilor din momentul înregistrării de stat a asociaţiei.
(3) Adresa poştală a asociaţiei obşteşti este cea a sediului. Asociaţia obştească poate avea şi alte adrese pentru a purta corespondenţă.
(4) Toate documentele intrate în sediul asociaţiei obşteşti se consideră ca fiind recepţionate de către asociaţia obştească.
[Art.171 întridus prin LP178-XVI din 20.07.07, MO141-145/07.09.07 art.595]
Articolul 18. Statutul asociaţiei obşteşti
(1) Statutul asociaţiei obşteşti trebuie să prevadă:
a) forma juridică de organizare a asociaţiei;
b) denumirea asociaţiei;
c) sediul asociaţiei şi teritoriul în limitele căruia ea îşi desfăşoară activitatea;
d) scopurile şi sarcinile asociaţiei, metodele de realizare a acestora, durata activităţii asociaţiei obşteşti;
e) condiţiile şi procedura de primire a noi membri în asociaţia obştească, precum şi cele de retragere din rîndurile ei ;
f) drepturile şi obligaţiile membrilor asociaţiei obşteşti ;
g) structura asociaţiei obşteşti, procedura de constituire, denumirea exactă, structura, competenţa şi durata mandatului organelor de conducere, organelor executive, ale celor de control şi revizie ale asociaţiei, sediul acestora;
h) procedura de adoptare, de modificare şi completare a statutului;
i) sursele, modul de formare şi de folosire a proprietăţii şi a altor bunuri ale asociaţiei obşteşti; cuantumul cotizaţiilor de membru ; organul care este în drept să ia decizii cu privire la procurarea, distribuirea şi înstrăinarea proprietăţii;
j) procedura şi termenele de convocare a adunărilor generale, conferinţelor, congreselor;
l) procedura de constituire, statutul, structura şi metodele de activitate ale organizaţiilor primare ale asociaţiei obşteşti;
m) parametrii principali ai dării de seamă financiare şi modul în care aceasta este dată publicităţii;
n) procedura de reorganizare şi de încetare a activităţii asociaţiei obşteşti.
(2) Statutul asociaţiei obşteşti poate să conţină descrierea simbolicii asociaţiei.
(3) Statutul asociaţiei obşteşti poate să conţină şi alte prevederi referitoare la activitatea asociaţiei, care nu contravin legislaţiei.
(4) Statutul este semnat de către toţi fondatorii asociaţiei obşteşti în momentul constituirii acesteia.
[Art.18 modificat prin LP178-XVI din 20.07.07, MO141-145/07.09.07 art.595]
Articolul 19. Înregistrarea statutului
(1) Statutul asociaţiei obşteşti urmează să fie înregistrat de către organul de stat autorizat. Asociaţia obştească este în drept să nu-şi înregistreze statutul.
(2) Capacitatea juridică a asociaţiei obşteşti, în calitatea sa de persoană juridică, intervine de la data înregistrării statutului asociaţiei de către organul de stat autorizat. Asociaţia obştească care nu şi-a înregistrat statutul nu are capacitatea juridică a persoanei juridice, este o asociaţie neformală de persoane particulare, care nu cade sub incidenţa prezentei legi.
(3) Statutele asociaţiilor obşteşti republicane, precum şi statutele asociaţiilor obşteşti internaţionale (inclusiv ale filialelor şi reprezentanţelor acestora) sînt înregistrate de către Ministerul Justiţiei.
(4) Statutele asociaţiilor obşteşti locale se înregistrează de către organele administraţiei publice locale în a căror rază teritorială se constituie asociaţiile.
(5) Pentru înregistrarea statutului, asociaţia obştească prezintă, în termen de 1 lună de la data aprobării statutului, la organul de stat respectiv, următoarele documente, a căror listă nu poate fi extinsă:
a) cererea, semnată de toţi membrii organului de conducere al asociaţiei obşteşti, în care se va indica domiciliul fiecăruia;
b) statutul, în două exemplare;
c) două copii de pe procesul-verbal al congresului (conferinţei) de constituire sau adunării generale la care a fost adoptat statutul asociaţiei obşteşti. Procesul-verbal trebuie să conţină date despre constituirea asociaţiei obşteşti, aprobarea statutului, alegerea organelor de conducere, de control şi revizie şi despre desemnarea persoanei (persoanelor) învestite să reprezinte asociaţia obştească în procesul înregistrării;
d) lista fondatorilor asociaţiei obşteşti, autentificată prin semnăturile acestora, cu indicarea numelui, datei naşterii, domiciliului, cetăţeniei fiecăruia şi cu anexarea copiilor de pe actele de identitate ale acestora (în cazul persoanelor fizice); în cazul în care fondator este o persoană juridică (asociaţie obştească), se prezintă copia de pe certificatul de înregistrare de stat a acesteia şi extrasul din procesul-verbal al şedinţei organului său de conducere autorizat, în care este consemnată decizia de constituire a unei noi asociaţii obşteşti;
e) declaraţia prin care persoanele indicate la art.17 alin.(7) consimt la folosirea numelui persoanei fizice în denumirea asociaţiei obşteşti;
g) documentul prin care se adevereşte stabilirea sediului;
h) documentul bancar care face dovada achitării taxei de înregistrare în mărime de 90 de lei.
i) avizul organului de specialitate al administraţiei publice, în cazurile prevăzute de legislaţie.
(7) Modificările şi completările în statutul asociaţiei obşteşti se înregistrează conform aceleiaşi proceduri şi în aceleaşi termene ca şi statutul. Pentru înregistrarea modificărilor şi completărilor condiţionate de modificarea legislaţiei nu se percepe taxa de înregistrare.
(8) Statutul secţiei (filialei) locale a asociaţiei obşteşti se ia la evidenţă de către organul administraţiei publice locale, în temeiul documentelor enumerate la alin. (5) lit.a)–c) şi g) din prezentul articol, autentificate de organul central de conducere al asociaţiei obşteşti, precum şi al copiei de pe certificatul de înregistrare de stat a statutului asociaţiei respective.
(9) Pentru înregistrarea statutului asociaţiei obşteşti, a modificărilor şi completărilor se percepe taxa de înregistrare, în mărime de 90 de lei, în modul prevăzut de legislaţie. Pentru folosirea în denumirea asociaţiei obşteşti a denumirii statului "Moldova", "Republica Moldova", precum şi a denumirilor de localităţi, taxa nu se percepe.
[Art.19 modificat prin LP178-XVI din 20.07.07, MO141-145/07.09.07 art.595]
Articolul 20. Decizia privind înregistrarea statutului
Organul de stat de înregistrare este obligat să adopte, în termen de 1 lună,una din următoarele decizii: să înregistreze statutul asociaţiei obşteşti şi să elibereze fondatorilor certificatul de înregistrare de stat; să amîne înregistrarea statutului; să refuze înregistrarea statutului.
Articolul 21. Certificatul de înregistrare de stat
(1) Documentul ce atestă înregistrarea statutului asociaţiei obşteşti este certificatul de înregistrare de stat, care se perfectează de către organul de înregistrare, în termen de 3 zile de la adoptarea deciziei de înregistrare a statutul ui. Formularul certificatului este aprobat de Guvern.
(2) Înregistrarea statutelor asociaţiilor obşteşti de tineret şi de copii şi eliberarea certificatelor de înregistrare de stat se fac numai în cazul în care în organele de conducere ale acestor asociaţii sînt alese persoane fizice cu capacitatea de exerciţiu deplină.
[Art.21 al.(2) modificat prin LP178-XVI din 20.07.07, MO141-145/07.09.07 art.595]
Articolul 22. Amînarea înregistrării statutului
Înregistrarea statutului asociaţiei obşteşti poate fi amînată pe un termen de pînă la 3 luni,dacă a fost încălcată procedura de constituire a asociaţiei, prevăzută de prezenta lege. În decizia de amînare a înregistrării trebuie să fie me nţionate cauzele din care se amînă înregistrarea statutului. Fondatorilor asociaţiei obşteşti li se comunică în scris, în termen de 3 zile, despre adoptarea acestei decizii.
Articolul 23. Refuzul de a înregistra statutul
(1) Înregistrarea statutului asociaţiei obşteşti se poate refuza din următoarele motive excepţionale:
a) statutul contravine Constituţiei Republicii Moldova, prezentei legi şi altor acte legislative;
b) cerinţele expuse în decizia de amînare a înregistrării statutului nu sînt îndeplinite în termen de 3 luni;
c) anterior a fost înregistrat statutul unei asociaţii obşteşti cu aceeaşi denumire;
d) cererea de înregistrare a statutului asociaţiei obşteşti a fost depusă înainte de expirarea unui an din ziua rămînerii definitive a hotărîrii instanţei de judecată privind încetarea activităţii asociaţiei respective;
e) organul de înregistrare constată că documentele prezentate de asociaţie conţin informaţie neautentică;
f) denumirea asociaţiei obşteşti atinge morala publică, sentimentele naţionale şi religioase ale persoanelor.
(2) Refuzul de a înregistra statutul pe motivul inoportunităţii constituirii asociaţiei sau în legătură cu faptul că sediul pus la dispoziţia asociaţiei obşteşti este domiciliul unei persoane nu se admite.
(3) În cazul în care înregistrarea statutului se refuză, fondatorilor asociaţiei obşteşti li se comunică despre aceasta în scris, în termenul stabilit pentru înregistrare, indicîndu-se motivul refuzului.
(4) Refuzul de a înregistra statutul nu poate fi un obstacol pentru depunerea repetată a documentelor pentru înregistrare.
(5) Examinarea adresării repetate către organul de înregistrare şi adoptarea deciziei respective se fac pe baze generale, în modul prevăzut de prezenta lege, percepîndu-se taxa de înregistrare.
[Art.23 modificat prin LP178-XVI din 20.07.07, MO141-145/07.09.07 art.595]
Articolul 24. Exercitarea căii de atac împotriva refuzului de a înregistra statutul
Refuzul de a înregistra statutul asociaţiei obşteşti în termenul stabilit sau pentru motive pe care fondatorii le consideră neîntemeiate poate fi atacat în instanţa de contencios administrativ competentă în termen de 30 de zile de la data comunicării deciziei de refuz.
[Art.24. modificat prin L240/13.06.03, MO138/08.07.03 art.557]
Articolul 25. Registrul de stat al asociaţiilor obşteşti
(1) Ministerul Justiţiei ţine Registrul de stat al asociaţiilor obşteşti.
(2) Organele administraţiei publice locale ţin registrul asociaţiilor obşteşti locale. Datele privind înregistrarea acestor asociaţii se transmit, în termen de 10 zile, la Ministerul Justiţiei. Evidenţa obligatorie a verigilor structurale primare ale asociaţiilor obşteşti republicane şi internaţionale se ţine, de asemenea, de organele administraţiei publice locale în a căror rază teritorială se află aceste verigi structurale.
(3) Datele din Registrul de stat al asociaţiilor obşteşti pe anul calendaristic precedent se publică în mod obligatoriu pe site-ul Ministerului Justiţiei pînă la sfîrşitul trimestrului 2 al fiecărui an calendaristic.
[Art.25 al.(3) modificat prin LP178-XVI din 20.07.07, MO141-145/07.09.07 art.595]
DREPTURILE, OBLIGAŢIILE ŞI CONDIŢIILE ACTIVITĂŢII
ASOCIAŢIILOR OBŞTEŞTI
Articolul 26. Drepturi
Asociaţia obştească are dreptul:
a) să difuzeze liber informaţia despre activitatea sa;
b) să fondeze mijloace de informare în masă proprii;
c) să desfăşoare activitate editorială;
d) să reprezinte şi să apere interesele legitime ale membrilor săi în organele şi organizaţiile de stat;
e) să obţină de la autorităţile publice informaţia necesară pentru desfăşurarea activităţii statutare, cu omisiunile reglementate de legislaţie;
f) să creeze, în funcţie de necesităţi, pe contul mijloacelor proprii, subdiviziuni structurale locale;
g) să desfăşoare o activitate economică ce rezultă nemijlocit din scopurile prevăzute în statut, inclusiv cu ajutorul unor societăţi comerciale şi cooperative create în acest scop
h) să participe la concursuri naţionale şi internaţionale în vederea obţinerii de comenzi sociale şi dotaţii din partea statului, precum şi în vederea obţinerii de granturi şi burse de la alte ţări, de la fundaţii şi organizaţii naţionale , străine şi internaţionale şi de la persoane particulare;
i) să încheie cu persoane fizice şi juridice acorduri bilaterale şi multilaterale de colaborare tehnico-ştiinţifică, economică, financiară şi de producţie, de executare de lucrări şi de prestare de servicii în vederea realizării scopurilor şi sarcinilor statutare;
j) să încheie cu persoanele fizice şi juridice contracte de utilizare a obiectelor de proprietate intelectuală care le aparţin cu drept exclusiv;
[Art.26 lit.j) introdusă prin LP205/28.07.05, MO126/23.09.05 art.613, lit.j)-m) devin k)-n)]
k) să execute lucrări de cercetare ştiinţifică, de proiectare, să efectueze expertiza obştească a proiectelor şi programelor de importanţă socială, să participe la lucrările comisiilor mixte atunci cînd se examinează aceste proiecte, cu condiţia stipulării acestor activităţi în statut;
l) să aibă denumire şi simbolică proprie;
m) să exercite în volum eplin atribuţiile care nu contravin legislaţiei cu privire la asociaţiile obşteşti, conferite persoanelor juridice de Codul civil şi Codul de procedură civilă;
n) să organizeze, în condiţiile legii, întruniri şi alte acţiuni publice.
[Art.26 modificat prin LP178-XVI din 20.07.07, MO141-145/07.09.07 art.595]
[Art.26 lit.m) în redacţia L263/24.12.98, MO62/17.06.99 art.288]
Articolul 27. Obligaţii
(1) Asociaţia obştească este obligată:
a) să respecte Constituţia şi legislaţia Republicii Moldova, normele de drept internaţional referitoare la domeniul de activitate al asociaţiilor obşteşti, precum şi normele prevăzute de statutul asociaţiei;
b) să introducă modificările necesare în documentele de constituire, în cazul modificării legislaţiei sau constatării necorespunderii acestor documente cu legislaţia;
c) să informeze anual organul de înregistrare asupra continuării activităţii asociaţiei, indicînd denumirea, sediul organului de conducere, datele privind conducătorii asociaţiei, care se trec în Registrul de stat al asociaţiilor obşteşti ;
d) să verse la bugetul public naţional impozitele şi alte plăţi obligatorii, în conformitate cu legislaţia.
[Art.27 al.(1) lit.d) modificată prin LP154/21.07.05, MO126/23.09.05 art.611]
(2) Neprezentarea datelor noi, în vederea trecerii în Registrul de stat al asociaţiilor obşteşti, precum şi neinformarea în decurs de 2 ani a organului de înregistrare asupra continuării activităţii asociaţiei atrag excluderea asociaţiei obşteşti din Registrul de stat şi pierderea de către asociaţie a calităţii de persoană juridică, prevăzută de prezenta lege, în temeiul hotărîrii judecătoreşti.
Articolul 28. Activitatea economică a asociaţiei obşteşti
(1) Asociaţia obştească este în drept să desfăşoare activitate economică productivă şi altă activitate de întreprinzător în exclusivitate pentru realizarea scopurilor şi sarcinilor statutare.
(11) Pentru a practica o activitate economică, ce nu rezultă nemijlocit din scopurile prevăzute în statut, asociaţia obştească poate fonda societăţi comerciale şi cooperative.
(2) Asociaţia obştească are dreptul să procure complexuri patrimoniale necesare desfăşurării activităţii tehnico-ştiinţifice, pedagogice, cultural-educative, sportive, de întremare, activităţii de întreprinzător şi altei activităţi permise de legislaţie. Asociaţiile obşteşti de invalizi sînt în drept să creeze întreprinderi specializate în scopul utilizării forţei de muncă a invalizilor, în conformitate cu Legea privind protecţia socială a invalizilor.
(3) Întreprinderile asociaţiilor obşteşti îşi desfăşoară activitatea în conformitate cu Legea cu privire la antreprenoriat şi întreprinderi şi cu statutele asociaţiilor care le-au creat.
(4) Veniturile realizate de asociaţia obştească din activitatea economică nu pot fi distribuite între membrii acestei asociaţii şi se folosesc în exclusivitate pentru realizarea scopurilor şi sarcinilor statutare. Se permite folosirea veniturilor în scopuri filantropice, chiar dacă acest lucru nu este stipulat în statut.
(5) Persoanele juridice cu scop lucrativ fondate de către asociaţiile obşteşti varsă la buget plăţile în modul şi în cuantumul stabilite de legislaţie.
(6) Pentru a desfăşura activitate economică, prevăzută în statut, asociaţiile obşteşti şi persoanele juridice fondate de ele sînt obligate să obţină licenţe pentru activităţile care se desfăşoară pe bază de licenţă.
[Art.28 modificat prin LP178-XVI din 20.07.07, MO141-145/07.09.07 art.595]
PROPRIETATEA ASOCIAŢIILOR OBŞTEŞTI
ŞI ADMINISTRAREA BUNURILOR
Articolul 29. Proprietatea
(1) Proprietatea asociaţiei obşteşti este protejată de lege.
(2) Asociaţia obştească poate avea în proprietate orice bunuri necesare pentru asigurarea materială a activităţii prevăzute de statutul asociaţiei, inclusiv obiecte de proprietate intelectuală (invenţii, modele de utilitate, soiuri de plante, topografii ale circuitelor integrate, denumiri de origine a produselor, mărci de produse şi de servicii, desene şi modele industriale, opere literare, de artă şi de ştiinţă, secretul comercial (know-how) etc.). Fac excepţie obiectele care, conform legislaţiei sau acordurilor internaţionale, se pot afla numai în proprietatea statului.
[Art.29 al.(2) modificat prin LP205/28.07.05, MO126/23.09.05 art.613]
(3) Asociaţia obştească poate avea în proprietate întreprinderi, organizaţii, instituţii (inclusiv edituri), localuri pentru acţiuni de binefacere, realizate sau achiziţionate pe contul mijloacelor asociaţiei în conformitate cu scopurile şi sarcinile statutare.
(4) Întreprinderea asociaţiei obşteşti are dreptul să gestioneze nestingherit bunurile atribuite. Raporturile dintre asociaţia obştească - proprietar şi întreprinderea ei se bazează pe contractul încheiat între acestea.
[Art.29 al.5) exclus prin LP178-XVI din 20.07.07, MO141-145/07.09.07 art.595]
Articolul 30. Sursele de formare a proprietăţii
Proprietatea asociaţiei obşteşti se formează din:
a) taxe de aderare şi cotizaţii;
b) donaţii şi granturi;
c) încasări din organizarea lecţiilor publice, expoziţiilor, loteriilor, licitaţiilor, acţiunilor sportive şi de altă natură;
d) venituri realizate din activitatea economică;
e) venituri realizate din actele juridice civile;
f) venituri realizate din activitatea economică externă;
g) mijloace materiale şi financiare donate de sponsori şi filantropi în conformitate cu Legea cu privire la filantropie şi sponsorizare;
h) alte încasări neinterzise de legislaţie.
[Art.30 modificat prin LP178-XVI din 20.07.07, MO141-145/07.09.07 art.595]
[Art.30 lit.g) modificat prin L646/16.11.2001, MO161/31.12.2001 art. 1299]
[Art.31 exclus prin LP178-XVI din 20.07.07, MO141-145/07.09.07 art.595]
Articolul 32. Titularul dreptului de proprietate în asociaţia obştească
(1) Titular al dreptului de proprietate asupra tuturor bunurilor asociaţiei obşteşti este această asociaţie care are personalitate juridică. Persoanele fizice, membrii asociaţiei obşteşti, nu au dreptul de proprietate asupra cotei de bunuri.
(2) Titular al dreptului de proprietate asupra tuturor bunurilor asociaţiei obşteşti cu mai multe verigi este această organizaţie în ansamblu. Subdiviziunile structurale (secţiile locale) ale acesteia au dreptul de administrare operativă a bunurilor atribuite de proprietar.
(3) În organizaţia obştească cu mai multe verigi care reuneşte asociaţiile teritoriale, în calitate de subiecte independente, într-o uniune, titularal dreptului de proprietate asupra bunurilor care aparţin asociaţiei obşteşti în ansamblu este uniunea. Asociaţiile teritoriale sînt proprietari ai bunurilor care le aparţin.
[Art.32 modificat prin LP178-XVI din 20.07.07, MO141-145/07.09.07 art.595]
[Art.33 exclus prin LP178-XVI din 20.07.07, MO141-145/07.09.07 art.595]
CERTIFICAREA ASOCIAŢIILOR OBŞTEŞTI
Articolul 34. Noţiunea de certificare a asociaţiilor obşteşti
(1) În sensul prezentei legi, prin certificare a asociaţiilor obşteşti se înţelege procedura de verificare şi atestare a utilităţii publice şi neprofitabilităţii activităţii lor, precum şi a neparticipării atît a asociaţiilor, cît şi a persoanelor juridice înfiinţate de ele la susţinerea partidelor politice, organizaţiilor social-politice, blocurilor şi candidaţilor aparte în cadrul alegerilor autorităţilor publice. Scopul certificării este susţinerea de către stat a asociaţiilor obşteşti în desfăşurarea activităţii acestora.
(2) Comisia de Certificare efectuează certificarea la cel puţin jumătate de an de la înregistrarea asociaţiei obşteşti, pe baza analizei documentelor de constituire ale asociaţiei, a raportului ei de activitate şi avizului organelor Inspectoratului Fiscal de Stat.
[Art.34 al.2) modificat prin LP178-XVI din 20.07.07, MO141-145/07.09.07 art.595]
Articolul 35. Comisia de Certificare
(1) Comisia de Certificare este alcătuită din 9 membri, din care 3 membri sînt numiţi de Preşedintele Republicii Moldova, 3 de Parlament şi 3 de Guvern. Totodată, cel puţin unul din cei 3 membri numiţi trebuie să fie reprezentant al unei asociaţii obşteşti şi să nu fie, în acelaşi timp, funcţionar public.
(2) Comisia de Certificare se constituie pe lîngă Ministerul Justiţiei pe un termen de 5 ani şi îşi desfăşoară activitatea în temeiul prezentei legi şi al regulamentului aprobat de Ministerul Justiţiei.
(3) Preşedintele Comisiei de Certificare este ales din rîndul membrilor ei.
(4) Comisia de Certificare are următoarele atribuţii:
a) efectuează certificarea asociaţiilor obşteşti republicane, locale şi internaţionale care au fost înregistrate şi îşi desfăşoară activitatea în Republica Moldova;
b) primeşte şi examinează petiţiile privind chestiunile ce ţin de competenţa comisiei, înaintate de persoane fizice şi juridice;
c) eliberează certificate de stat sau refuză să elibereze atare certificate.
d) efectuează, potrivit regulamentului, controlul activităţii asociaţiilor obşteşti certificate şi, în cazul depistării unor încălcări de legislaţie, poate retrage certificatul de stat după examinarea materialelor controlului şi a dosarului asociaţiei;
e) publică lista asociaţiilor obşteşti certificate pe site-ul Ministerului Justiţiei.
[Art.35 al.4) modificat prin LP178-XVI din 20.07.07, MO141-145/07.09.07 art.595]
Articolul 36. Certificatul de stat
(1) Certificatul de stat eliberat de Comisia de Certificare este documentul oficial prin care se atestă utilitatea publică şi neprofitabilitatea activităţii asociaţiei obşteşti şi neparticiparea acesteia la campaniile politice preelectorale. Formularul certificatului de stat este aprobat de Guvern.
(2) Certificatul de stat este eliberat pe un termen de 3 ani.
(3) Certificatul de stat serveşte drept temei pentru scutirea parţială sau integrală a asociaţiei obşteşti de anumite impozite, taxe şi alte plăţi de stat, precum şi pentru acordarea de înlesniri şi privilegii acesteia în conformitate cu prezenta lege şi cu alte acte legislative.
(4) Asociaţia obştească care nu dispune de certificat de stat nu poate beneficia de înlesniri fiscale şi de alte înlesniri.
Articolul 37. Exercitarea căii de atac împotriva deciziilor Comisiei de Certificare
Decizia negativă a Comisiei de Certificare referitoare la certificarea asociaţiei obşteşti poate fi atacată în instanţa de contencios administrativ competentă, din iniţiativa organului de conducere al asociaţiei obşteşti, în termen de 30 de zile de la data comunicării acesteia.
[Art.37. modificat prin L240/13.06.03, MO138/08.07.03 art.557]
ÎNCETAREA ACTIVITĂŢII ASOCIAŢIILOR OBŞTEŞTI
Articolul 38. Încetarea activităţii asociaţiilor obşteşti
(1) Asociaţia obştească îşi încetează activitatea în cazul:
a) reorganizării prin fuziune, dezmembrare sau transformare;
b) dizolvării.
[Art.38 al.1) modificat prin LP178-XVI din 20.07.07, MO141-145/07.09.07 art.595]
(2) Procedura de încetare a activităţii asociaţiei obşteşti se stabileşte de fondator (fondatori) şi este stipulată în statutul asociaţiei.
Articolul 39. Reorganizarea
(1) Asociaţia obştească se reorganizează prin decizie a congresului (conferinţei) sau adunării generale a membrilor asociaţiei. Înregistrarea statutului asociaţiei obşteşti nou-constituite se face în modul stabilit la art. 19.
[Art.39 al.1) modificat prin LP178-XVI din 20.07.07, MO141-145/07.09.07 art.595]
(2) În cazul reorganizării asociaţiei obşteşti, patrimoniul ei se transmite persoanelor juridice nou-constituite în modul prevăzut de Codul civil.
Articolul 40. Dizolvarea
(1) Asociaţia obştească se dizolvă prin decizie a congresului (conferinţei) sau adunării generale a membrilor asociaţiei, la expirarea termenului pentru care a fost constituită, sau prin hotărîre a instanţei de judecată.
(2) Bunurile rămase după dizolvarea asociaţiei obşteşti şi executarea creanţelor creditorilor sînt folosite pentru realizarea scopurilor şi sarcinilor statutare, iar în caz de lipsă a capitolelor respective în statut, sînt folosite pentru realizarea scopurilor şi sarcinilor stabilite prin decizia de dizolvare adoptată de congresul (conferinţa) sau adunarea generală a membrilor asociaţiei sau prin hotărîrea pronunţată de instanţa de judecată.
(3) Dacă, la lichidarea asociaţiei obşteşti, congresul (conferinţa) sau adunarea generală a membrilor asociaţiei nu a soluţionat problema folosirii bunurilor rămase, atunci, după executarea creanţelor creditorilor, prin decizie a organelor de conducere ale asociaţiei obşteşti, aceste bunuri sînt folosite pentru realizarea scopurilor şi sarcinilor statutare ale asociaţiei obşteşti lichidate. Decizia privind folosirea bunurilor rămase se publică în presă.
(4) Asociaţia obştească poate fi dizolvată prin hotărîre a instanţei de judecată în cazurile de:
a) pregătire şi/sau înfăptuire a acţiunilor de schimbare prin violenţă a regimului constituţional sau de subminare a integrităţii teritoriale a Republicii Moldova;
b) pregătire şi/sau înfăptuire a acţiunilor de răsturnare a autorităţilor publice legal constituite;
c) aţîţare a urii şi discordiei sociale, rasiale, naţionale sau religioase;
d) violare a drepturilor şi libertăţilor legitime ale persoanelor;
e) creare a formaţiunilor paramilitare;
f) avertizare repetată a asociaţiei obşteşti asupra necesităţii lichidării încălcărilor legislaţiei, făcută, în decursul unui an, de organul care a înregistrat asociaţia, în cazul în care încălcările nu au fost lichidate.
(5) Bunurile asociaţiei obşteşti dizvoltate prin hotărîre a instanţei de judecată, rămase după executarea creanţelor creditorilor, se trec, cu titlu gratuit, în proprietatea statului, pentru a fi utilizate în scopuri de caritate.
[Art.40 modificat prin LP178-XVI din 20.07.07, MO141-145/07.09.07 art.595]
Articolul 41. Exercitarea căii de atac împotriva hotărîrii instanţei
de judecată privind dizolvarea asociaţiei obşteşti
(1) Hotărîrea instanţei de judecată privind dizolvarea asociaţiei obşteşti poate fi atacată, de către organul ei de conducere, în instanţa de judecată ierarhic superioară, în modul stabilit de legislaţie.
(2) Recunoaşterea hotărîrii instanţei de judecată cu privire la dizolvarea asociaţiei obşteşti ca fiind în contradicţie cu prezenta lege atrage anularea acestei hotărîri şi repararea, în modul stabilit, a prejudiciului cauzat.
[Art.41 modificat prin LP178-XVI din 20.07.07, MO141-145/07.09.07 art.595]
RĂSPUNDEREA PENTRU ÎNCĂLCAREA LEGISLAŢIEI
Articolul 42. Controlul asupra activităţii asociaţiilor obşteşti
(1) Controlul asupra corespunderii activităţii asociaţiei obşteşti scopurilor şi sarcinilor statutare îl exercită organul care a înregistrat asociaţia. Persoanele cu funcţii de răspundere din acest organ au dreptul să obţină informaţii referitoare la toate aspectele activităţii asociaţiei, să ia cunoştinţă de documentele asociaţiei şi să asiste la toate acţiunile ei.
(2) Controlul asupra surselor de venit, cuantumului mijloacelor obţinute, plăţii impozitelor şi asupra altei activităţi financiare a asociaţiei obşteşti îl exercită organele financiare şi fiscale de stat. Modul de efectuare a controlului asupra activităţii financiare a asociaţiei obşteşti este stabilit de legislaţie.
(4) Alt amestec în activitatea asociaţiei obşteşti este interzis.
[Art.42 modificat prin LP178-XVI din 20.07.07, MO141-145/07.09.07 art.595]
Articolul 43. Temeiurile răspunderii
(1) Încălcarea legislaţiei cu privire la asociaţiile obşteşti atrage răspunderea disciplinară, materială, administrativă, penală şi de altă natură în conformitate cu legislaţia.
(2) Temeiurile şi procedura tragerii la răspundere disciplinară, materială, dministrativă şi penală sînt reglementate de codurile respective.
Articolul 44. Egalitatea temeiurilor răspunderii
(1) Statul, în persoana autorităţilor publice, agenţii economici, asociaţiile obşteşti şi persoanele fizice aparte poartă în egală măsură răspundere pentru încălcarea legislaţiei cu privire la asociaţiile obşteşti.
(2) Statul, în persoana autorităţilor publice, agenţii economici, asociaţiile obşteşti şi persoanele fizice aparte, ale căror drepturi acordate de prezenta lege au fost lezate, sînt în drept să adreseze instanţei de judecată şi organelor administrative o cerere (petiţie) pentru tragerea vinovaţilor la răspundere.
[Art.44 modificat prin LP178-XVI din 20.07.07, MO141-145/07.09.07 art.595]
Articolul 45. Răspunderea autorităţilor publice pentru încălcarea
legislaţiei cu privire la asociaţiile obşteşti
Autorităţile publice, precum şi persoanele cu funcţii de răspundere care înregistrează asociaţiile obşteşti şi exercită controlul asupra activităţii lor sau influenţează în alt mod asupra constituirii şi activităţii acestor asociaţii poartă răspundere disciplinară, materială, administrativă, penală şi de altă natură, prevăzută de legislaţie, pentru încălcarea legislaţiei cu privire la asociaţiile obşteşti.
Articolul 46. Răspunderea asociaţiilor obşteşti pentru încălcarea legislaţiei
(1) Asociaţia obştească, în cazul în care încalcă legislaţia, poartă răspunderea prevăzută de această legislaţie.
(2) Asociaţia obştească care, prin acţiunile sale nelegitime, a cauzat persoanelor fizice sau juridice prejudicii materiale sau morale este obligată să le repare în condiţiile legii.
(3) În cazul în care asociaţia obştească a întreprins acţiuni prin care se încalcă legislaţia, organul care a înregistrat statutul asociaţiei obşteşti poate avertiza în scris organul de conducere al asociaţiei.
[Art.46 modificat prin LP178-XVI din 20.07.07, MO141-145/07.09.07 art.595]
Articolul 47. Suspendarea activităţii asociaţiei obşteşti
(1) În cazul în care asociaţia obştească a fost avertizată de organul care i-a înregistrat statutul, cerîndu-i-se să lichideze încălcările de legislaţie depistate, şi nu a îndeplinit această cerinţă în termen de 10 zile, activitatea asociaţiei obşteşti, la propunerea organului care a înregistrat statutul asociaţiei, poate fi suspendată prin hotărîre a instanţei de judecată, pe un termen de pînă la 6 luni.
(2) Suspendarea activităţii asociaţiei obşteşti atrage suspendarea exercitării următoarelor drepturi:
a) de a fonda mijloace de informare în masă;
b) de a organiza congrese, conferinţe, întruniri, mitinguri, demonstraţii, pichetări şi alte acţiuni publice;
c) de a folosi toate tipurile de depuneri bancare, cu excepţia cazurilor cînd sînt necesare decontări cu contractanţii, în cadrul activităţii economice productive şi altei activităţi de întreprinzător, decontări aferente contractelor individuale de muncă, precum şi decontări privind repararea prejudiciilor cauzate prin acţiunile asociaţiei obşteşti, privind plata amenzilor (penalităţilor, despăgubirilor).
RELAŢIILE INTERNAŢIONALE ALE ASOCIAŢIILOR OBŞTEŞTI
Articolul 48. Dreptul la relaţii internaţionale
Asociaţia obştească, în conformitate cu statutul său, poate intra în organizaţii obşteşti internaţionale (neguvernamentale, nonprofit), stabili legături şi avea contacte internaţionale directe, încheia acorduri respective, precum şi participa la acţiuni care nu contravin obligaţiilor internaţionale ale Republicii Moldova.
Articolul 49. Acordurile internaţionale
(1) Dacă prin acordul internaţional la care Republica Moldova este parte sînt stabilite alte norme cu privire la asociaţiile obşteşti decît cele prevăzute de legislaţia ei, se aplică dispoziţiile acordului internaţional.
(2) Acordurile internaţionale ratificate de Republica Moldova pot prevedea pentru asociaţiile obşteşti drepturi şi obligaţii suplimentare în sfera respectivă de activitate.
(1) Prezenta lege intră în vigoare la data publicării.
(2) Înregistrarea asociaţiilor obşteşti care au depus, la organele de stat autorizate, cererile de înregistrare înainte de intrarea în vigoare a prezentei legi se face în modul aplicat pînă la adoptarea ei. În acelaşi mod sînt înregistrate asociaţiile obşteşti enumerate la art.1 alin.(3).
(3) Asociaţiile obşteşti care cad sub incidenţa prezentei legi, înregistrate înainte de intrarea în vigoare a acesteia, urmează să fie reînregistrate conform dispoziţiilor ei, în termen de 18 luni. Totodată, asociaţiile obşteşti îşi menţin dreptul la denumirea, simbolica, conturile bancare şi la alte elemente de identificare anterioare, iar în certificatul de înregistrare de stat se notează data constituirii în fapt a asociaţiei. În aceste cazuri, taxa de înregistrare nu se percepe. Asociaţiile obşteşti care nu s-au reînregistrat în decursul unui an de la data intrării în vigoare a prezentei legi pierd statutul de persoană juridică.
[Art.50 al.4) exclus prin LP178-XVI din 20.07.07, MO141-145/07.09.07 art.595]
(5) Sindicatele şi asociaţiile de patroni înregistrate anterior vor activa, pînă la adoptarea legilor respective, în baza certificatelor de înregistrare de stat eliberate la data constituirii acestora.
[Art.50 alin.(4) şi (5) în redacţia L133/31.07.98, MO84/10.09.98 art.563, alin.(4) devine alin.(6)]
(6) Guvernul:
în termen de 3 luni, va aduce actele sale normative în conformitate cu prezenta lege;
în termen de 18 luni:
va efectua reînregistrarea asociaţiilor obşteşti care cad sub incidenţa prezentei legi în conformitate cu dispoziţiile acesteia;
va elabora şi va prezenta Parlamentului proiectele de legi care reglementează constituirea şi activitatea instituţiilor şi fundaţiilor necomerciale, sindicatelor şi asociaţiilor de patroni;
la elaborarea proiectelor bugetului de stat pe anul 1997 şi pe anii următori, va prevedea înlesniri fiscale şi alte înlesniri pentru asociaţiile obşteşti care urmăresc beneficiul public.
[Art.50 alin.(3) şi (4) modificate prin L1578/26.02.98, MO28/02.04.98 art.209]
Chişinău, 17 mai 1996.
Nr. 837-XIII

References: Articolul 1

Articolul 2

Articolul 3

Articolul 4

Articolul 7

Articolul 9

Articolul 10

Articolul 11

Articolul 12

Articolul 13

Articolul 14

Articolul 15

Articolul 16

Articolul 17

Articolul 171

Articolul 18

Articolul 19

Articolul 20

Articolul 21

Articolul 22

Articolul 23

Articolul 24

Articolul 25

Articolul 26

Articolul 27

Articolul 28

Articolul 29

Articolul 30

Articolul 32

Articolul 34

Articolul 35

Articolul 36

Articolul 37

Articolul 38

Articolul 39

Articolul 40

Articolul 41

Articolul 42

Articolul 43

Articolul 44

Articolul 45

Articolul 46

Articolul 47

Articolul 48

Articolul 49